בן יוסיפוביץ'

בן יוסיפוביץ' (נולד ב-24 בנובמבר 1990) הוא שחקן תיאטרון וטלוויזיה ישראלי. בן יוסיפוביץ' נולד ברחובות. הוא בנו של שחקן הכדוריד מישה יוסיפוביץ'. למד בתיכון לאומנויות תלמה ילין. שירת בצה"ל כקצין במערך הפסיכוטכני. בוגר לימודי משחק בבית הספר למשחק של סמינר הקיבוצים. בשנת 2015 הצטרף לתיאטרון הבימה. הוא גילם את המלט במחזה בבימויו של מאור זגורי ושיחק בין היתר בהצגות "הילד חולם", "1984", "המלך ליר", קוריולנוס", "לבד בברלין" "גבעת חלפון אינה עונה" ו"הרטיטי את ליבי". בנוסף משחק ב"עוד חוזר הניגון". בשנת 2017 זכה בפרס השחקן המבטיח בטקס פרס התיאטרון הישראלי. תפקידו הראשון בטלוויזיה היה בשנת 2018, כששיחק בתפקיד ראשי בסדרה "על הספקטרום". בשנת 2019 שיחק בהצגה "החולה המדומה" בתפקיד קלאנט. בשנת 2020 שיחק בסדרה "חזרות" בתפקיד שראל, מנהל ההצגה. בנוסף שיחק בתפקיד משנה בסדרה "אבא מטפלת". בתיאטרון שיחק בהצגה "מצדה". בשנת 2021 שיחק בעונה השנייה של הסדרה "מצולמים". בשנה זו זכה בפרס השחקן הטוב ביותר בפסטיבל תיאטרונטו, על משחקו בהצגה "מפלצת הזיכרון", ובציון לשבח בפסטיבל חיפה להצגות ילדים. כמו כן שיחק בסדרת הרשת "לא משתפים", הוא הופיע בתפקיד אורח בעונה השלישית של הסדרה "קופה ראשית" בתפקיד גון, בן זוגו של אוצר (הבן של הקופאית כוכבה). באותה שנה החל להשתתף כאחד המנחים בעונה החדשה של "פרפר נחמד", בכאן חינוכית. גילם את המלט בהצגה "המלט 2021" בתיאטרון הבימה, בבימוי מאור זגורי. בשנת 2022 החל לשחק בתפקיד למקה בהצגה "הרטיטי את ליבי" בתיאטרון הבימה. כמו-כן, מגלם את בן (לסירוגין עם אליעד סודאי) במחזמר "השנה היפה בחיי", בהפקה משותפת של תיאטרון הבימה ותיאטרון חיפה. בטלוויזיה: גילם שוטר בסדרת המתח "ילדים ביער" שיצרה דלית קהן, הופיע בשתי סדרות בערוץ כאן 11: בסדרה שישו ושמחו גילם את תפקיד קלידן המקהלה, העוסק גם בטהרת מתים, ובעונה השנייה של הסדרה "מנאייכ" גילם את ירושלמי מרשות המיסים. החל מחודש אוגוסט מגלם את מפקד המוסד אקרמן בסדרה גולדה ומאיר. ביולי 2023 החל להשתתף במחזמר "לילות ברודוויי" של תיאטרון הבימה. בדצמבר 2024 יגלם בגרסה החדשה של "הקוסם" את האריה. באותה שנה החל לשחק בעונה הרביעית של סדרת הנוער "בית הכלבים". ב-19 במאי 2022 יוסיפוביץ' יצא מהארון בריאיון באתר מאקו וסיפר שהוא בזוגיות עם גבר. מדיה וקבצים בנושא בן יוסיפוביץ' בוויקישיתוף בן יוסיפוביץ', ברשת החברתית אינסטגרם בן יוסיפוביץ', במסד הנתונים הקולנועיים IMDb (באנגלית) בן יוסיפוביץ', בארכיון הבימה בן יוסיפוביץ', במיזם "אישים" לתיעוד היצירה הישראלית ליאת רון, ‏"אני מרגיש שבעוד רגע הכול ייעלם, שמישהו יגיד, זה שטיק", באתר גלובס, 18 במאי 2017 מאיה כהן, בן יוסיפוביץ' על הספקטרום של שייקספיר, באתר ישראל היום,‏ 19 ביוני 2018. נעמה רק, "לא רציתי לבנות את עמית כאוסטיסט ו'לשחק אוטיזם'. אי אפשר לשחק מגבלה", באתר Time Out תל אביב,‏ 6 בספטמבר 2018. שגיא בן נון‏, על שואה, לקויות נפשיות וארנבים: כוכב "על הספקטרום" כבר היה שם, באתר וואלה, 15 באפריל 2019 מאיה כהן, "מפלצת הזיכרון": לבד עם השואה, באתר ישראל היום, 27 בפברואר 2020. דנה הרמן, בן יוסיפוביץ' בדרך להפוך לכוכב ילדים בחידוש של פרפר נחמד, באתר כאן 11, 4 ביוני 2021. חגית גינזבורג, "אני לא לוקח על עצמי את דגל השמנים", באתר הארץ, 31 באוקטובר 2021 יואב בירנברג, "אני רוצה שיתייחסו למשחק נטו, ולא למשקל", באתר ynet, 11 באוגוסט 2016 טל לוין, עכבר העיר, טקס פרסי התיאטרון 2017: "אישה בורחת מבשורה" היא הזוכה הגדולה, באתר הארץ, 19 במאי 2017 יעקב בר-און, ‏אלוף בדרכו: בן יוסיפוביץ' הוא המנצח של פסטיבל תיאטרונטו ה-30, באתר מעריב אונליין, 3 באפריל 2021 ההצגה "מכתב הקסם" זכתה בפסטיבל חיפה הבינלאומי להצגות ילדים, באתר וואלה, 30 במרץ 2021 לא משתפים - עונה 1, באתר יוטיוב רן בוקר, "פרפר נחמד" - הגרסה החדשה: משי קלינשטיין ואסתר רדא ינחו, באתר ynet, 5 באפריל 2021 זוהר אורבך, ‏חי בהגזמה, באתר ‏מאקו‏, 19 במאי 2022